અોસ્ટ્રેલિયાના કમ્બાલ્ડામાં આવેલી બેટા હન્ટ ખાણમાં સોનાનો ઍક વિશાળ ગઠ્ઠો મળી આવ્યો હતો જેનું વજન ૮૯ કિલો હતું. આ ગઠ્ઠામાંથી ૬૪ કિલો સોનું મળવાનો અંદાજ છે. ખાણ ખોદનાર હેનરી ડોલે આ ટુકડો શોધી કાઢયો હતો ત્યારબાદ ત્યાં અન્ય ૪૦ વધુ સોનાના ટુકડા મળી આવ્યાં હતાં જેની કિંમત ૧૦ મિલિયન પાઉન્ડ થાય છે. હેનરીને પહેલો ટુકડો મળ્યો તે ઍટલો ભારે હતો કે ૩ લોકોની મદદથી તેને ઉઠાવવામાં આવ્યો હતો તેની કિંમત અંદાજે ૨ મિલિયન પાઉન્ડ આંકવામાં આવી છે, આ પહેલાં અોસ્ટ્રેલિયાના વેલ્કમ સ્ટ્રેન્જર સોનાના ટુકડાનું વજન ૭૮ કિલો કરતાં અોછું હતું.